CELEX: 32020R0479
Language: fi
Date: 2020-04-01 00:00:00
Title: Komission täytäntöönpanoasetus (EU) 2020/479, annettu 1 päivänä huhtikuuta 2020, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta (ETA:n kannalta merkityksellinen teksti)

2.4.2020   
               
               
                  FI
               
               
                  Euroopan unionin virallinen lehti
               
               
                  L 102/4
               
            
         KOMISSION TÄYTÄNTÖÖNPANOASETUS (EU) 2020/479,
         annettu 1 päivänä huhtikuuta 2020,
         neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 38 artiklan d kohdan,
         sekä katsoo seuraavaa:
         
                     (1)
                  
                  
                     Kolmannesta maasta tuotu tuote voidaan saattaa unionin markkinoille luonnonmukaisesti tuotettuna, jos sillä on hyväksytyn kolmannen maan toimivaltaisen viranomaisen, tarkastusviranomaisen tai tarkastuslaitoksen taikka hyväksytyn tarkastusviranomaisen tai tarkastuslaitoksen myöntämä tarkastussertifikaatti.
                  
               
                     (2)
                  
                  
                     Jotta varmistetaan asetuksen (EY) N:o 834/2007 33 artiklan 1 kohdan noudattaminen ja tuotujen tuotteiden jäljitettävyys jakelun, mukaan lukien kolmansista maista tapahtuvan kuljetuksen, aikana, komission asetuksessa (EY) N:o 1235/2008 (2), sellaisena kuin se on muutettuna täytäntöönpanoasetuksella (EU) 2020/25 (3), säädetään, että asianomaisen tarkastusviranomaisen tai tarkastuslaitoksen on annettava tarkastussertifikaatti ennen kuin lähetys lähtee kolmannesta maasta, joka on viejämaa tai alkuperämaa. Kyseisen tarkastusviranomaisen tai tarkastuslaitoksen on allekirjoitettava sertifikaatin 18 kohdassa oleva ilmoitus sen jälkeen, kun se on tehnyt asiakirjatarkastuksen kaikkien asiaan liittyvien tarkastusasiakirjojen, muun muassa kuljetusasiakirjojen, perusteella.
                  
               
                     (3)
                  
                  
                     Näyttää siltä, että joissakin tapauksissa täydelliset kuljetusasiakirjat eivät ole tarkastuslaitoksen saatavilla ajoissa, jotta kaikki kuljetustiedot pystyttäisiin sisällyttämään tarkastussertifikaattiin ennen kuin lähetys lähtee kolmannesta maasta. Tästä syystä on aiheellista täsmentää, että asianomaisen tarkastusviranomaisen tai tarkastuslaitoksen on tarkastettava kuljetusasiakirjoihin sisältyvät tiedot ja sisällytettävä ne tarkastussertifikaattiin 10 päivän kuluessa sertifikaatin antamisesta ja joka tapauksessa ennen kuin jäsenvaltion viranomaiset vahvistavat sertifikaatin.
                  
               
                     (4)
                  
                  
                     Sen vuoksi asetusta (EY) N:o 1235/2008 olisi muutettava.
                  
               
                     (5)
                  
                  
                     Koska nämä muutokset ovat tarpeen asetuksen (EY) N:o 1235/2008, sellaisena kuin se on muutettuna täytäntöönpanoasetuksella (EU) 2020/25, 13 artiklan soveltamiseksi, tätä asetusta olisi sovellettava takautuvasti täytäntöönpanoasetuksen (EU) 2020/25 voimaantulopäivästä.
                  
               
                     (6)
                  
                  
                     Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EY) N:o 1235/2008 muuttaminen
            Muutetaan asetuksen (EY) N:o 1235/2008 13 artikla seuraavasti:
            
                        1)
                     
                     
                        Lisätään 2 kohdan kolmanteen alakohtaan virke seuraavasti:
                        ”Jos tulostetussa käsin allekirjoitetussa tarkastussertifikaatissa ei ole kuljetusasiakirjoihin liittyviä tietoja 16 ja 17 kohdassa eikä 13 kohdan asianomaisissa kentissä tai jos kyseiset tiedot poikkeavat Traces-järjestelmässä saatavilla olevista tiedoista, kyseisen jäsenvaltion toimivaltaisten viranomaisten ja lähetyksen ensimmäisen vastaanottajan on tarkastussertifikaatin tarkastamisessa ja vahvistamisessa otettava huomioon ainoastaan Traces-järjestelmässä saatavilla olevat tiedot.”
                     
                  
                        2)
                     
                     
                        Korvataan 4 kohdan ensimmäinen alakohta seuraavasti:
                        ”Tarkastussertifikaatin antavan tarkastusviranomaisen tai tarkastuslaitoksen on annettava tarkastussertifikaatti ja allekirjoitettava sen 18 kohdassa oleva ilmoitus vasta sen jälkeen kun se on tehnyt asiakirjatarkastuksen kaikkien asiaankuuluvien tarkastusasiakirjojen perusteella, mukaan lukien varsinkin asianomaisen tuotteen tuotantosuunnitelma ja kaupalliset asiakirjat, sekä tehnyt tapauksen mukaan riskianalyysinsä perusteella lähetykselle fyysisen tarkastuksen. Tarkastussertifikaatin 13 kohdassa olevat kuljetusasiakirjoihin liittyvät tiedot, erityisesti pakkausten lukumäärä ja nettopaino, sekä tarkastussertifikaatin 16 ja 17 kohdassa olevat kuljetusvälineitä ja kuljetusasiakirjoja koskevat tiedot on sisällytettävä tarkastussertifikaattiin 10 päivän kuluessa sertifikaatin antamisesta ja joka tapauksessa ennen kuin asianomaisen jäsenvaltion toimivaltaiset viranomaiset vahvistavat tarkastussertifikaatin.”
                     
                  
         
            2 artikla
            Voimaantulo ja soveltaminen
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 3 päivästä helmikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä huhtikuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 189, 20.7.2007, s. 1.
         
            (2)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).
         
            (3)  Komission täytäntöönpanoasetus (EU) 2020/25, annettu 13 päivänä tammikuuta 2020, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta ja oikaisemisesta (EUVL L 8, 14.1.2020, s. 18).